Diari Oficial de la Generalitat Valenciana


Sumari del DOGV 8421, del 12-11-2018 (2018/10021)

RESOLUCIÓ de 29 d'octubre de 2018, de la Presidència de la Generalitat, per la qual es prorroga una beca per a la realització de pràctiques professionals en matèria d'estadística en la Direcció General d'Anàlisi i Polítiques Públiques del Gabinet del president de la Generalitat, durant l'exercici 2018-2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8421

Data del DOGV
:   12-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10942


Data del document
:   29-10-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 d'octubre de 2018, de la Presidència de la Generalitat, per la qual es prorroga una beca per a la realització de pràctiques professionals en matèria d'estadística en la Direcció General d'Anàlisi i Polítiques Públiques del Gabinet del president de la Generalitat, durant l'exercici 2018-2019. [2018/10136]  
Mitjançant el Decret 20/2016, de 12 de desembre, del president de la Generalitat, es van establir les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat.  
Mitjançant la Resolució de 28 d'agost de 2017, de la Presidència de la Generalitat (DOGV 8121, 06.09.2017), es van convocar dues beques de pràctiques professionals en matèria d'estadística en la Direcció General d'Anàlisi, Polítiques Públiques i Coordinació del Gabinet del President de la Generalitat.  
Per la Resolució de 17 de novembre de 2017, de la Presidència de la Generalitat (DOGV 8176, 23.11.2017), es van adjudicar les dues beques per a la realització de pràctiques professionals en matèria d'estadística a Lara Peris Salom i a Ángel Rodríguez Chicote, per un període de dotze mesos comptadors des del dia 20 de novembre de 2017 fins al 19 de novembre de 2018, i no escau establir borsa de reserva pel fet que el nombre de persones aspirants que van resultar admeses i que van superar la fase d'entrevista van ser les adjudicatàries.  
La base cinquena de la resolució de convocatòria indica que el període de durada de les beques podrà prorrogar-se per un període màxim de 12 mesos addicionals, sempre que hi haja disponibilitat pressupostària i l'exercici de l'activitat que s'estiga efectuant així ho requerisca o aconselle.  
Mitjançant la Resolució de la Presidència de la Generalitat, de 15 de febrer de 2018, es va acceptar la renúncia de Lara Peris Salom a una de les dues beques de pràctiques professionals en matèria d'estadística en la Direcció General d'Anàlisi, Polítiques Públiques i Coordinació, amb efectes de 12 de febrer de 2018.  
Atés que la consignació pressupostària que hi ha en la línia S4000000 de l'aplicació pressupostària 06.71.50.646.61, del capítol IV, dels pressupostos de la Generalitat per a l'any 2018, possibilita la pròrroga de la beca d'estadística esmentada al becari que la gaudeix en l'actualitat, Ángel Rodríguez Chicote.  
La Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat, en l'apartat huité, delega en la persona titular de la Direcció General d'Anàlisi i Polítiques Públiques l'atorgament de les beques a què fa referència el Decret 132/2009, de 4 de setembre, del Consell, o la normativa que el substituïsca dins del respectiu àmbit material i funcional que té delegat.  
Per tot això, i segons el que es disposa en article 14.2 del Decret 20/2016, de 12 de desembre, del president de la Generalitat, que estableix les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat, resolc:  
  
Primer  
Prorrogar el període de durada de la beca de pràctiques professionals en matèria d'estadística, en la Direcció General d'Anàlisi i Polítiques Públiques del Gabinet del President, al becari que la gaudeix en l'actualitat, Ángel Rodríguez Chicote.  
  
Segon  
El període de pròrroga serà de dotze mesos, comprés entre el 20 de novembre de 2018 i el 19 de novembre de 2019, tots dos inclusivament.  
Tercer  
Autoritzar i disposar el crèdit, a favor de la persona beneficiària de la beca esmentada, a càrrec de l'aplicació pressupostària 39.02.63.537.38, línia S4000000, amb la distribució següent:  
  
Anualitat 2018 1.437,90 euros  
Anualitat 2019 11.314,98 euros  
  
Quart  
La publicació d'aquesta resolució en el Diari Oficial de la Generalitat Valenciana produirà l'efecte de notificació a les persones interessades.  
  
Contra aquesta resolució, que posa fi a la via administrativa, pot interposar-se un recurs de reposició davant de l'òrgan que ha dictat l'acte, en el termini d'un mes comptador a partir de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant de la sala d'aquesta jurisdicció del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense que es puguen simultaniejar tots dos recursos, i tot això sense perjudici que s'utilitze qualsevol altra via que es considere oportuna.  
  
València, 29 d'octubre de 2018.- El president de la Generalitat, p. d. (R 12.02.2106; DOGV 17.02.2016), el director general d'Anàlisi i Polítiques Públiques: Fernando Flores Giménez.